אגם רודברג

רוּדברג ב"[[אהבה מעבר לפינה", 2003]]
אגם רוּדברג-קרוּבִּינר (נולדה ב-8 בפברואר 1986) היא שחקנית, מדבבת ודוגמנית ישראלית. זוכת פרס מסך הזהב (2004) ופרס האקדמיה הישראלית לטלוויזיה (2020).

== ביוגרפיה ==
אגם רוּדברג נולדה וגדלה במושב רמת צבי שבצפון, לדוד רודברג ולפנינה (לבית עמיר) שעלתה ממרוקו. לה שלושה אחים - הדוגמן פלג רודברג, מעיין רודברג, והשחקנית אדוה רודברג. אביה נפטר כשהייתה בת עשר וכפי שסיפרה על כך: "הוא חלה כשהייתי בת שש וחצי ואחרי שנתיים וחצי החלים, מה שנתן לנו הרבה תקווה. חצי שנה אחר כך הסרטן חזר - קטלני הרבה יותר".

את לימודיה התיכוניים עשתה רודברג בכפר הנוער ויצו ניר העמק. בצבא שירתה בתיאטרון צה"ל.

למדה בבית הספר למשחק של יורם לוינשטיין.

=== קריירה ===
==== דוגמנות ====
ההופעה הראשונה שהקנתה לה פרסום הייתה בפרסומת טלוויזיוניות למשקה "צ'רי" קוקה-קולה ב-2001, בגיל 15, כשבאותה עת הייתה מיוצגת על ידי סוכן הדוגמניות רוברטו בן-שושן.

בשנים 2004–2006 היא דגמנה עבור מותג הספורט וההנעלה האמריקאי "סקצ'רס" בישראל.

רודברג דגמנה בעברה לחברות שונות, כמו לרשת האופנה הישראלית "פוקס", והובילה מספר קמפיינים.

ב-2016 החלה לדגמן לחברת האופנה הישראלית "עדיקה".

ממרץ 2021 היא הפרזנטורית של רשת "Be פארם" הישראלית מבית שופרסל.

==== משחק ====
===== טלוויזיה וקולנוע =====
בשנת 2002 שיחקה בתפקיד ראשי בסרט הטלוויזיה של הוט "אבא שחור לבן", בתור מיכל.

בשנים 2003–2005 גילמה את שירלי ברזילי במשך שלוש עונות בסדרת הדרמה היומית "אהבה מעבר לפינה" ששודרה בערוץ 2 אצל כל הזכיינים באותה עת (רשת, קשת וטלעד), ובשנת 2004 היא זכתה בפרס מסך הזהב בקטגוריית השחקנית הטובה ביותר בסדרה יומית, על השתתפותה בסדרה.

ב-2005 הוציאה את קלטת הילדים "אגם הבירבורים" (מבית "הד ארצי"), שבו היא מלמדת את השפה העברית (עם: גיל וסרמן, מיטל הוכמן-סיידוף, רוני אבני ושירלי זר), הסרט קיים בקלטת וידאו וב-DVD והוא צולם באולפני "מימד" שבצפון ת"א.

בשנים 2006–2007, שיחקה בעונה הרביעית של סדרת הדרמה היומית של yes "השיר שלנו", בה גילמה את שי ברקת. בנוסף השתתפה בתפקיד ראשי בסדרת הדרמה הסלולרית "הנסיכה". ביולי 2006, דיבבה לעברית בסרט האנימציה "כיפה אדומה: הסיפור האמיתי". השתתפה בעונה השלישית של סדרת הדרמה היומית "האלופה" של HOT, שעלתה בספטמבר 2009.

בשנת 2010 גילמה את כרמל, האקסית המיתולוגית של ליאו, בסדרת הדרמה לנוער "חצויה". ב-2011 גילמה את אגם, חברתו של הסוכן המנצל אותה, בסדרה "חצויה - הדבר האמיתי". ב-2013 גילמה את זוהר פיין בסדרה "פצועים בראש", ואת אנה במחזמר "כלה על הנייר" במסגרת פסטיבל חג המחזמר בת-ים.

בשנים 2014–2017 שיחקה בתפקיד המרכזי בתור דנה ריסקין בסדרה הדרמה היומית של הוט "מתים לרגע".

בינואר 2016 שבה לשחק בעונה השנייה של "פצועים בראש".

בשנת 2016 שיחקה בסרט הקולנוע "אנטנה" בבימויו של אריק רוטשטיין.

בשנת 2020 גילמה את ענת אלימלך בסרט הטלוויזיה "ענת אלימלך: הילדה הכי יפה בירושלים". כן, שיחקה בתפקיד המרכזי בסדרה הדרמה הקומית "חזרות" בכאן 11, ועל תפקיד זה זכתה בפרס "שחקנית המשנה הטובה ביותר בסדרה קומית" מטעם האקדמיה הישראלית לקולנוע וטלוויזיה. כיכבה בסרט הטלוויזיה הדרמה-הרומנטי "אנחנו המהפכה" בקשת 12 ששודר בנובמבר 2020.

בשנת 2021 שודרה בקשת 12 הסדרה "היורשת", בה שיחקה בתור ורד.

בשנת 2024 שיחקה את גלית בעונות 5 ו-6 של הסדרה "שקשוקה" המשודרת בכאן חינוכית. באותה שנה גילמה את תפקיד העיתונאית בסדרה "אינדל" המשודרת בהוט.

===== תיאטרון ובמה =====
ב-2004 השתתפה ב"לא יאומן כי פסטיגל". כמו כן ב-2003, השתתפה רודברג במחזמר "תום סוייר והאקלברי פין", בתפקיד בקי תאצ'ר. ב-2005 הנחתה רודברג את המופע "שיר נולד" לצידם של תום אבני, וצביקה הדר.

בשנת 2009 הופיעה שוב בפסטיגל "קונג פו פסטיגל" לצד עדי הימלבלוי ושרה את "מטרה מספר אחת", אשר הגיע למקום הראשון בתחרות, ובכך זכתה רודברג בפסטיגל לראשונה.

רודברג היא שחקנית בתיאטרון בית ליסין. ב-2014 השתתפה בהצגה "שבטים", בה היא גילמה נערה להורים חירשים המתחרשת בעצמה. ב-2015 שיחקה את ביאנקה במחזה "אילוף הסוררת" מאת שייקספיר.

בשנים 2016–2017 שיחקה במחזה לפי הספר "הוא הלך בשדות" עם גל אמיתי, בבימויו של כפיר אזולאי.

ב-2017 שיחקה במחזה "מלך הכלבים" בבימויו של עירד רובינשטיין.

ב-2018 שיחקה במחזה "לילה אחד, מרקוביץ'" בבימויו של עירד רובינשטיין.

בנובמבר 2022 החלה לככב בהצגה "סיפור אהבה" בתיאטרון בית ליסין.

=== חיים אישיים ===
במרץ 2012 התארסה לשחקן והמנחה גל אמיתי, וב-14 בדצמבר 2016, לאחר ארבע וחצי שנות זוגיות, השניים נפרדו.

ב-2019 נישאה לאיש העסקים דור קרובינר, והם הורים לשתי בנות.

== פילמוגרפיה ==

=== בטלוויזיה ===
{| class="wikitable sortable"
|-
!שנה
!סדרה
!דמות
!תפקיד
!הערות
|-
|2003
|אהבה מעבר לפינה
|שירלי ברזילי
|ראשי
|זכתה בפרס מסך הזהב לשנת 2004 לשחקנית בסדרה יומית
|-
|2004
|משפחת קמיצ'לי
|עצמה
|אורחת
|מופיעה בפרק הראשון
|-
| rowspan="2" |2006
|השיר שלנו
|שי ברקת
|משני
|עונה 4
|-
|הנסיכה
|
|ראשי
|סדרה סלולרית
|-
|2009
|האלופה
|לינור שוקיניאן
|משני
|עונה שלישית
|-
|2010
|חצויה
|כרמל
| rowspan="8" |ראשי
|עונה שנייה
|-
|2011
|חצויה - הדבר האמיתי
|עצמה
|
|-
|2013
|פצועים בראש
|זוהר פיין
|
|-
|2014
|מתים לרגע
|דנה ריסקין
|
|-
| rowspan="3" |2020
|אנחנו המהפכה
|נינה
|סרט טלוויזיה
|-
|חזרות
|מיה גוטמן
|זכתה בפרס האקדמיה הישראלית לקולנוע וטלוויזיה לשנת 2020 לשחקנית המשנה הטובה ביותר בסדרה קומית
|-
|ענת אלימלך - הילדה הכי יפה בירושלים
|ענת אלימלך
|סרט טלוויזיה
|-
|2021
|היורשת
|ורד
|
|-
| rowspan="2" |2024
|שקשוקה
|גלית
|משני
|עונה חמישית
|-
|אינדל
|דנה ישראלי
|משני
|
|}

=== בהצגות ובסרטים ===
{| class="wikitable sortable"
|-
!שנה
!סרט/הצגה
!דמות
!תפקיד
!הערות
|-
|2004
|לא יאומן כי פסטיגל
|נסיכה
| rowspan="5" |ראשי
|
|-
|2005
|כיפה אדומה: הסיפור האמיתי
|כיפה "כיפ" אדומה
|מדבבת לעברית (סרט אנימציה אמריקאי)
|-
|2009
|קונג פו פסטיגל
|ליצ'י
|זכתה במקום ראשון בתחרות השירים, עם עדי הימלבלוי
|-
|2011
|שובו של הג׳יני
|יסמין
|
|-
|2016
|תיבת נוח
|תמר
|
|}

== קישורים חיצוניים ==

* 
* 
* 

==הערות שוליים==

קטגוריה:נשות המושב
קטגוריה:אנשי המושב
קטגוריה:אישים ממוצא יהודי-רומני
קטגוריה:דוגמניות ישראליות
קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מדבבים ישראלים
קטגוריה:בוגרי כפר הנוער ויצו ניר העמק
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות תיאטרון צה"ל
קטגוריה:זוכי פרס האקדמיה לטלוויזיה: שחקנים
קטגוריה:זוכי פרס מסך הזהב: שחקנים
קטגוריה:זוכות הפסטיגל
קטגוריה:שחקניות תיאטרון ישראליות
קטגוריה:אישים ממוצא יהודי-מרוקאי
קטגוריה:פרזנטוריות ישראליות
קטגוריה:אישים ממוצא יהודי-ליטאי
קטגוריה:זוכות פרס האקדמיה לטלוויזיה: שחקנית
קטגוריה:מועצה אזורית הגלבוע: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986